Johann Friedrich von Liphart

Johann Friedrich von Liphart (1655–1723) oli Rootsi sõjaväelane, ooberstleitnant ning mõisnik.

Elulugu 
Johann Friedrich von Liphart sündis 1655. aastal Johann von Lipharti perre. 

Noorena õppis ta Giesseni ülikoolis. 1688. aastal immatrikuleeriti ta Rootsis. Alates 1691. aastast võttis Johann Friedrich üle tema perekonnale kuulunud Võlla mõisa juhtimise. 

Seoses Põhjasõja algusega sai Liphart 1701. aastal Gulbene maakaitseväepataljoni ülemaks ning ooberstleitnandiks. Kuna maakaitseväepataljon hävis järgmisel aasta sõjategevuse käigus, sai Liphart 1704. aastal uues pataljonis ooberstleitnandiks.

1705. aastal langes ta vangi ning naasis Liivimaale alles 1722. aastal. Samal aastal läks ta ooberstina erru.

Johann Friedrich von Liphart suri 1723. aasta 21. apillil Võllas.

Perekond 
Johann Friedrich von Liphart abiellus Elisabeth Maria von Tiesenhauseniga. Abielust sündisid Anna Helene, Maria Sophia, Friedrich Wilhelm, Magnus Johann ja Hedwig Jakobine von Liphart.

Viited 

Sündinud 1655
Surnud 1723
Rootsi sõjaväelased
Mõisnikud
Põhjasõja väejuhid